CELEX: C2005/057/19
Language: el
Date: 2005-03-05 00:00:00
Title: Απόφαση του Δικαστηρίου (πέμπτο τμήμα), της 16ης Δεκεμβρίου 2004, στην υπόθεση C-313/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Οδηγία 1999/63/ΕΚ — Μη εμπρόθεσμη μεταφορά της στο εσωτερικό δίκαιο — Παράλειψη κοινοποιήσεως των μέτρων συμμόρφωσης)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 16ης Δεκεμβρίου 2004
   στην υπόθεση C-313/03: Επιτροπή των Ευρωπαϊκών Κοινοτήτων κατά Ιταλικής Δημοκρατίας (1)
   
   (Παράβαση κράτους μέλους - Οδηγία 1999/63/ΕΚ - Μη εμπρόθεσμη μεταφορά της στο εσωτερικό δίκαιο - Παράλειψη κοινοποιήσεως των μέτρων συμμόρφωσης)
   (2005/C 57/19)
   Γλώσσα διαδικασίας: η ιταλική
   Στην υπόθεση C-313/03, με αντικείμενο προσφυγή λόγω παραβάσεως δυνάμει του άρθρου 226 ΕΚ, που ασκήθηκε στις 23 Ιουλίου 2003, Επιτροπή των Ευρωπαϊκών Κοινοτήτων (εκπρόσωπος: M.-J. Jonczy), κατά Ιταλικής Δημοκρατίας (εκπρόσωπος: I. M. Braguglia επικουρούμενος από τον A. Cingolo), το Δικαστήριο (πέμπτο τμήμα), συγκείμενο από τους R. Silva de Lapuerta, προέδρου τμήματος, R. Schintgen (εισηγητή), J. Makarczyk, δικαστές, γενικός εισαγγελέας: C. Stix-Hackl, γραμματέας: R. Grass, εξέδωσε στις 16 Δεκεμβρίου 2004 απόφαση με το ακόλουθο διατακτικό:
   
               1)
            
            
               Η Ιταλική Δημοκρατία, μη λαμβάνοντας τα αναγκαία νομοθετικά, κανονιστικά και διοικητικά μέτρα προκειμένου να συμμορφωθεί προς την οδηγία 1999/63/ΕΚ του Συμβουλίου, της 21ης Ιουνίου 1999, σχετικά με τη συμφωνία για την οργάνωση του χρόνου εργασίας των ναυτικών, που συνήφθη μεταξύ της ενώσεως εφοπλιστών της Ευρωπαϊκής Κοινότητας (ECSA) και της ομοσπονδίας των ενώσεων εργαζομένων στις μεταφορές, στην Ευρωπαϊκή Ένωση (FST), καθώς και προς την προσηρτημένη σε αυτήν Ευρωπαϊκή συμφωνία, της 30ής Σεπτεμβρίου 1998, για την οργάνωση του χρόνου εργασίας των ναυτικών, ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή των Ευρωπαϊκών Κοινοτήτων, παρέβη τις υποχρεώσεις που υπέχει από το άρθρο 3, παράγραφος 1, της οδηγίας αυτής.
            
         
               2)
            
            
               Kαταδικάζει την Ιταλική Δημοκρατία στα δικαστικά έξoδα.
            
         
      (1)  ΕΕ C 226 της 20.09.2003.